O‘zbekistonlik yengilmas bokschi Azizbek Abdug‘ofurovning navbatdagi raqibi va jangi sanasi ma’lum bo‘ldi

Professional boksda faoliyatini davom ettirayotgan Azizbek Abdug‘ofurov (13-0, 5 KO) super o‘rta vazn toifasi WBC Silver kamari himoyasi uchun navbatdagi jangini o‘tkazadi.

O‘zbekistonlik bokschiga rossiyalik Pavel Silyagin (6-0, 4 KO) raqib bo‘ladi. Chempionlik kamari uchun kechadigan jang 20-mart kuni Rossiyaning Moskva shahrida bo‘lib o‘tadi.
Ushbu boks kechasining markaziy jangida rossiyalik Artur Beterbiyev (15-0, 15 KO) Germaniya vakili Adam Daynesga (19-1-1, 10 KO) qarshi jang qiladi.
Abdug‘ofurov so‘nggi jangini 2019-yilning 24-avgustida Gasan Gasanovga (16-8-1) qarshi o‘tkazgan va unda raqibini 4-raundda nokautga uchratgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!